《县斋 艮阁》
宋代·朱之纯

画阁峨然冠翠峦，更占艮地特巑岏。晓窗高揖东风暖，夜幕低垂北斗寒。

突兀状惊青蜃吐，徘徊势若老龙蟠。嗟予劲节非徐子，那得陈侯一榻看。

作者简介：徽州休宁人。理宗宝祐间在太学有声。时宦官董宋臣之党用权，天下侧目，之纯率诸生抗疏请斥去妖邪，以肃朝纲。度宗咸淳间，授平江府教授，以禄不及亲，隐居不出。